তিনি বললেন, ‘আমার চার ছেলে এক মেয়ে। আমার যেটুকু বসতভিটা আছে তা সব সন্তানদের মধ্যে সমান ভাগে ভাগ করে দিতে চাই; কিন্তু পুলিশ হবার পর থেকে আমার ছেলে সোহেল শিকদারের একাই সব চায়। ২০১২ সালে একমাত্র বিলান জমিটুকু বিক্রি করে ৬ লাখ টাকা খরচে পুলিশে ঢুকিয়েছি ওকে। তার তিন বছর ওর বড় ভাই সোহাগ শিকদারকে চাকুরি দেবার কথা বলে ২ লাখ ৪০ হাজার টাকা নিয়ে আত্মসাত করেছে। সে টাকা চাইলে আমাকে ধরে পিটায়। সন্তান জন্ম দিয়ে কি অপরাধ করছি? নাকি জমি বিক্রি করে ছেলেকে পুলিশের চাকুরিতে ঢুকিয়ে পাপ করেছি?’ কথা শেষ না করেই কেঁদে ফেললেন তিনি।